  Виталий Пронин Дышетсконэ пыриськизы Олеся Полатова, Данил Загребин1-тӥ нуналВазь ӵукна люкаськыса, «Дзержинец» лагере вуимы. Ми аспӧртэм лабораториослы люкиським: мон нырысетӥяз, лулчеберетэн-киужъёсын вырисьёс пӧлы, сюри. Шумпотӥ сэзь но шулдыр куратормылы - Чумолё Олёшлы. Со ивортӥз: дасяське, ял карыны дыр уз луы, ужалом нон-стоп амалэн!Нырысь лабораториос визиткаоссэс адӟытӥзы, собере тодон-валан сётӥсь студиос пӧлысь одӥгзэ бырйыны кулэ вал. Мон «Креативные идеи от и до» студиын лекция кылзӥ. Татын милемыз «мозговой штурм» амалэн пыр-поч тодматӥзы: ужрадэз радъян дыръя, пе, вань малпанъёсты кылзоно но быръёно ньыльзэ тупасьсэ. Берло ини малпано, кызьы соосты улонэ пыӵатыны. Милемын ужаз рекламая ӧнерчи Евгения Утехина, верамез йырам кылиз: «Тӥ - азьветлӥсьёс. Улонды - асьтэлэн кияды. Кызьы тӥ тыршоды, асьтэды возьматоды - сыӵе ик емышты луоз. Люкалэ портфолио, со уж шедьтыны юрттоз. Уж сётӥсь адями адӟоз, тӥ ужась, визьмо шуыса».Удмурт ужбергатӥсен Семён Семёновен пумиським. Семён университетысь проректоренымы ӵош сцена вылын ик «Тазалык» салат пӧразы. Огдыре ик со дышетӥз, мадиз, кызьы астэ улонын возьматоно, малы кулэ ужрадъёсы пыриськыны. Семён, удмурт кылосбуръя факультетэз йылпумъяса, дышетскемезъя ужаны ӧз мыны ке но, со понна быгатӥз яратоно удыссэ усьтыны, калыклы тодмо карыны.Нуналмы йылпумъяськиз Электроникъёслэн этно-дискотекаенызы. Вань егит калык удмурт кырӟанъёс улсын эктӥз!2-тӥ нуналТаиз нунал вал тужгес но секыт, но тунсыко. Нырысь ми университетын ортчытоно «Сиён пӧран» ужрадмес возьматӥмы.Ужазы кырӟанъя, эктонъя, пӧраськонъя но мунё лэсьтонъя удмурт мастер-классъёс. Ачим мон кубистаен перепеч пӧраны дышетӥ. Егитъёс мылысь-кыдысь колӟо ныркизы. Пияшъёс уката ик шумпотыса коразы кубистаез но сугонэз.Вань калык азьын деканмылэн воштӥсез Евгения Сундукова юрттэмъя удмурт сюан возьматӥмы.Ӝытазе «Узы-боры» комедиез учким. Пӧламы ӟучъёс но, башкиръёс но, коми-пермякъёс но вал. Котькудӥз кино шоры ас синмыныз, ас сяменыз учкиз.Кыкетӥ ӝытмес шулдыртӥз «Шунды» огазеяськонлэсь эктон ӝыт. Пульт сьӧрын ужаз DJ Darali. Ӝужась кизилиос Алина Антонова, Саша Ашихмин но Олеся Полатова задор мылкыдэн пылатӥзы.3-тӥ нуналБерпуметӥ нуналаз ми пумиським егитъёсын ужанъя министрен В. Соловьёвен. Со улон сюресэз сярысь мадиз, адӟимы, кыӵе со сэзь, номыр шоры учкытэк, сюлэмын егит на. Со адӟем карымон луиз, котьку но капчи мылкыдо луоно шуыса, валэктӥз! Туж бадӟым тау Владимир Михайловичлы!Анна ЗагумённоваТуспуктӥз Георгий Мартыненко  